Í lögum um jafna stöðu og jafnan rétt kvenna og karla , sem heyra undir forsætisráðuneytið , kemur fram að markmið laganna sé meðal annars að vinna gegn launamisrétti og annarri mismunun á grundvelli kyns á vinnumarkaði ásamt því að gera bæði konum og körlum kleift að samræma fjölskyldu - og atvinnulíf . Jafnframt er kveðið á um að atvinnurekendur og stéttarfélög skulu vinna markvisst að því að jafna stöðu kynjanna á vinnumarkaði og stuðla að því að störf flokkist ekki í sérstök kvenna - og karlastörf . Sérstök áhersla skal lögð á að jafna hlut kynjanna í stjórnunar - og áhrifastöðum . Loks kemur fram að fyrirtæki og stofnanir þar sem starfa fleiri en 25 starfsmenn að jafnaði á ársgrundvelli skuli setja sér jafnréttisáætlun eða að samþætta jafnréttissjónarmið í starfsmannastefnu sína . Ráðið er stjórnvöldum til ráðgjafar um jafnréttismál í vinnumarkaðsmálum og skal gera tillögur til ráðherra um aðgerðir á þessu sviði . Um mitt tímabil áætlunarinnar skal gerð úttekt á henni og í lok tímabilsins Yfirlit um lög er varða mannréttindi og jafnrétti er að finna á vef Alþingis